open-index/open-wikipedia-markdown huggingface dataset:
பாரன்ஃகைட்

**பாரன்ஃகைட்** அல்லது **ஃபேரென்ஃகைட்** (ஃபேரென்ஹைட், இலங்கை வழக்கு: **பரனைற்று** *Fahrenheit*, °F) வெப்பநிலை அளக்கும் ஒரு அலகாகும். 1724 ஆம் ஆண்டு செசுமனியைச் சேர்ந்த இயற்பியலாளர் டானியல் ஃபேரென்ஃகைட் இம்முறையை தொடங்கினார். உலகில் ஐக்கிய அமெரிக்கா உள்ளிட்ட சில நாடுகளில் இம்முறை பயன்படுகிறது.

## வெப்பநிலை அலகுகளுக்கிடையேயான தொடர்பு அட்டவணை

பகுப்பு:வெப்பவியல்
பகுப்பு:வெப்பநிலை அலகுகள்
பகுப்பு:பிரித்தானிய அலகுகள்
1778

**1778**  (**[[ரோம எண்ணுருக்கள்|MDCCLXXVIII]]**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமானது.

## நிகழ்வுகள்
* ஜனவரி 18 - கப்டன் ஜேம்ஸ் குக் தனது மூன்றாவது பசிபிக் பயணத்தின் போது ஹவாயில் கைவை மற்றும் ஓவாஹி தீவுகளைக் கண்டான்.
* பெப்ரவரி 23 - அமெரிக்கப் புரட்சிப் போர்: பாரன் வொன் ஸ்டூபன் பென்சில்வேனியா வந்து அமெரிக்கப் படைகளுக்குப் பயிற்சி அளிக்க ஆரம்பித்தார்.
* மே 1 - அமெரிக்கப் புரட்சிப் போர்: பென்சில்வேனியாவின் ஹாட்பரோ என்ற இடத்தில் பிரித்தானியப் படையினர் பென்சில்வேனியா துணை இராணுவத்தினர் மீது திடீர்த் தாக்குதலை நிகழ்த்தி 26 பேரைக் கொன்று 58 பேரைக் கைது செய்தனார்.
* ஜூன் 18 - அமெரிக்கப் புரட்சிப் போர்: பென்சில்வேனியாவின் பிலடெல்ஃபியா நகரை விட்டு பிரித்தானியப் படைகள் அகன்றன.
* ஜூன் 24 - அமெரிக்காவில் டெக்சாஸ், வேர்ஜீனியாவில் முழு சூரிய கிரகணம் தெரிந்தது.
* ஜூலை 3 - அமெரிக்கப் புரட்சிப் போர்: பென்சில்வேனியாவில் வயோமிங் நகரில் பிரித்தானிய இராணுவத்தினர் பெண்கள், குழந்தைகள் உட்பட 360 பேரைக் கொலை செய்தனர்.
* ஜூலை 10 - அமெரிக்கப் புரட்சிப் போர்: பிரான்சின் பதினாறாம் லூயி பிரித்தானொயா மீது போர் தொடுத்தான்.
* அக்டோபர் 3 - கப்டன் ஜேம்ஸ் குக் அலாஸ்காவில் தரையிறங்கினான்.
* நவம்பர் 11 - மத்திய நியூ யோர்க்கில் செனெக்கா இந்தியர்கள் 40 பேரைக் கொன்றனர்.
* நவம்பர் 26 - கப்டன் ஜேம்ஸ் குக் ஹவாய் தீவுகளின் மைவி தீவை அடைந்தான்.

## தேதி அறியப்படாத நிகழ்வுகள்
* அமெரிக்காவின் கெண்டக்கியில் லூயிஸ்வில் என்ற இடத்தில் முதலாவது குடியேற்றம் ஆரம்பமானது.

## பிறப்புகள்

## இறப்புகள்
* ஜனவரி 10 - கரோலஸ் லின்னேயஸ், சுவீடன் நாட்டு தாவரவியலாளர், விலங்கியலாளர், மருத்துவர் (பி. 1707)

## 1778 நாட்காட்டி

## மேற்கோள்கள்

பகுப்பு:1778
பயன்பாட்டுக் கணிதம்

கணித விதிகள், கோட்பாடுகள் மற்றும் செயல்முறைகளை மற்ற துறை சார்ந்த சூழ்நிலைகளில் தீர்வு காணும் பொருட்டு பயன்படுத்தப் படுவதே **பயன்பாட்டுக் கணிதம்** (இலங்கை வழக்கு: **பிரயோக கணிதம்**; *Applied Mathematics*) எனப்படுகிறது. இது அறிவியல், பொறியியல், கணினி அறிவியல், வணிகம், தொழில் போன்ற துறைகளில் பயன்பாடுள்ள கணித மாதிரிகளைப் பற்றி விளக்கும்  கணிதப் பிரிவாகும்.

தொழிற் கணிதம், புள்ளியியல், இயற்பியற் கணிதம், உயிரியற் கணிதம், பொருளியற் கணிதம், கணித மாதிரியியல், இரகசிய குறியீட்டியல் என பல துறைகளில் கணிதம் நேரடியாக பயன்படுகிறது.

## குறிப்புகள்
* Stolz, M. (2002), Synthese 133 (1): 43–57, doi:10.1023/A:1020823608217, retrieved: 2009-07-07 

## வெளி இணைப்புகள்
* பயன்பாட்டுக் கணிதம் 
* The Society for Industrial and Applied Mathematics (SIAM) is a professional society dedicated to promoting the interaction between mathematics and other scientific and technical communities. Aside from organizing and sponsoring numerous conferences, Society for Industrial and Applied Mathematics-SIAM is a major publisher of research journals and books in applied mathematics.

பகுப்பு:பயன்பாட்டுக் கணிதம்
பகுப்பு:பயன்பாட்டு அறிவியல்
இசுப்புட்னிக் 3

**சுபுட்னிக் 3** என்பது ஒரு சோவியத் செய்மதி ஆகும். இது 1958 ஆம் ஆண்டு மே மாதம் 15 ஆம் நாள் பைக்கோனர் (Baikonur) ஏவுதளத்தில் இருந்து ஏவப்பட்டது. இது வளிமண்டலத்தின் மேற்பகுதியை ஆய்வு செய்வதற்காக அனுப்பப்பட்ட ஒரு ஆய்வுச் செய்மதி ஆகும். ஒலிப்பதிவுக் கருவியில் பழுது ஏற்பட்டதால், வான் அலென் கதிர்வீச்சுப் பட்டையை (Van Allen radiation belt) இது உணரத் தவறிவிட்டது. 

1956 ஜூலை மாதத்தில் புவியைச் சுற்றி ஒரு செயற்கை மதி ஒன்றை வலம்வரச் செய்யும் திட்டம் சோவியத் ஒன்றியத்தால் உருவாக்கப்பட்ட போது, இந்த ஸ்புட்னிக் 3 என்று பின்னர் பெயரிடப்பட்ட செய்மதியே முதலாவதாக ஏவப்படுவதாக இருந்தது. ஸ்புட்னிக் 3 தயாராகும் முன்பே அதனை ஏவுவதற்கான கண்டம் விட்டுக் கண்டம் பாயும் ஏவுகணையான ஆர்-7 தயார் நிலையில் இருந்தது. ஆனால் செய்மதி வேலை நிறைவு பெறாமல் காலம் தாழ்ந்து வந்தது. இதனால் சேர்கே கொரோலேவ் (Sergei Korolev) ஒப்பீட்டளவில் எளிமையான ஸ்புட்னிக் 1 ஐ முதல் செய்மதியாகச் செலுத்த முடிவு செய்தார். சுபுட்னிக் 2 உம் முன்னரே செய்து முடிக்கப்பட்டதால் அது இரண்டாவதாகச் செலுத்தப்பட்டது. சுபுட்னிக் 3 முடியும் வரை காத்திருந்தால், முதல் செய்மதியை ஏவிய நாடு என்ற பெயரை அமெரிக்கா தட்டிக்கொண்டு போய்விடும் என்று கோரோலேவ் பயந்தார். 

சுபுட்னிக் ஒரு தானியங்கி அறிவியல் சோதனைக் கூட விண்வெளியோடம் ஆகும். கூம்பு வடிவில் அமைக்கப்பட்ட இதன் உயரம் 3.57 மீட்டரும், அடி விட்டம் 1.73 மீட்டரும் ஆகும். இது 1,327 கிகி நிறை உடையதாக இருந்தது. இதில் பொருத்தப்பட்டிருந்த கருவிகள், வளிமண்டலத்தின் மேற்புறம் பற்றிய பல தகவல்களை அனுப்பின. மேல் வளிமண்டலத்தின் அமுக்கம் மற்றும் அதன் அமைப்பு, மின்னேற்றம் கொண்ட துகள்களின் செறிவு, அண்டக் கதிர்களில் உள்ள பார அணுக்கருக்கள், காந்த மற்றும் மின்நிலையியல் புலங்கள், விண்கல் துகள்கள் என்பன குறித்த தகவல்கள் இவற்றுள் அடங்கும். புவியின் வெளிக் கதிர்வீச்சுப் பட்டைகள் இப் பறப்பின்போது உணரப்பட்டன. இவ் விண்வெளியோடம் 1960 ஏப்ரல் 6 ஆம் திகதிவரை சுற்றுப்பாதையில் இருந்தது. 

பகுப்பு:இசுப்புட்னிக் திட்டம்
அ.கே.கே

**அ.கே.கே** என்பது *அடிக்கடி கேட்கப்படும் கேள்விகள்* என்பதன் சுருக்கம். ஆங்கிலத்தில் FAQ Frequently Asked Questions என்பதற்கு இணையாக இது தமிழில் பயன்படுகிறது. ஒரு தலைப்பைப் பற்றி அடிப்படைக் கேள்விகளும், அதற்குரிய பதில்களும் அகேகே என்பதின் கீழ் தொகுக்கப்பட்டிருக்கும். குறிப்பாக இணையதளங்களில் இந்தப் பயன்பாட்டைக் காணலாம்.

## மேற்கோள்கள்

பகுப்பு:தமிழ் சுருக்கங்கள்
பகுப்பு:நுட்பத் தொடர்பாடல்
எப்படிச் செய்வது

**எப்படிச் செய்வது** (How-to; howto) என்பது ஒரு குறிப்பிட்ட செயலை செய்வது எப்படி என்று விளக்கும் தகவல் கோப்பு ஆகும். தமிழில் தட்டச்சு செய்வது எப்படி? ஒரு உணவை சுவையுடன் சமைப்பது எப்படி? கணினியில் கிருமியை அகற்றுவது எப்படி? என பல்வேறு பயன் தரும் விடயங்களுக்கு செய்வது எப்படி எழுதுவது, பயனர்களுக்கு பலன் தரும் படைப்பாக அமைகிறது.

பகுப்பு:அறிவு
பகுப்பு:தானே செய்தல்
கனடியத் தமிழர் பேரவை

**கனடியத் தமிழர் பேரவை** கனேடியத் தமிழர்களின் சமூக அரசியல் நலன்கள் நிலைப்பாடுகள் பற்றி கனடியப் பொது சமூக அரசியல் அரங்கில் ஒருமித்து சொல்லவும் முன்னெடுக்கவும் விழையும் இலாப நோக்கமற்ற, சமய-சாதி-வர்க்க சார்பற்ற சமூக சேவை அமைப்பாகும்.  இந்த அமைப்பு 2000 ஆண்டு தொடங்கப்பட்டது.  இந்த அமைப்பின் தலைவராக ரொறன்ரோ பல்கலைக்கழகத்தில் பணிபுரியும் பேராசிரியர் யோசப் சந்திரசேகரன் இருக்கிறார்.

2008 இல் கறுப்பு யூலையை நினைவு படுத்தி இவர்கள் முன்னெடுக்கும் இரத்த தானம் கனடாவின் மொத்த தேவையில் ஒரு குறிப்பிடத்தக்க அளவை பூர்த்தி செய்வதை நோக்காக கொண்டது.

## வெளி இணைப்புகள்
* கனடியத் தமிழர் பேவை - உத்யோகபூர்வ வலைத்தளம்

பகுப்பு:கனடியத் தமிழர் அமைப்புகள்
கனடிய இரத்த சேவைகள்

**கனடிய இரத்த சேவைகள்** கனடிய மக்களின் இரத்த தேவைகளை பூர்த்தி செய்யும் ஒரு தேசிய இலாப நோக்கமற்ற அமைப்பு.  கியூபெக்கை தவிர்த்து இது எல்லா மாகாணங்களிலும் இயங்குகிறது.  கியூபெக்கில் Héma-Québec இதே பணியைச் செய்கிறது.  இந்த அமைப்பில் 2,600 பணியாளர்களும் 17,000 தொண்டகளும் சேவை செய்கின்றார்கள்.  இந்த அமைப்பு 40 நிரந்தர permanent collection sites, ஆண்டுக்கு 20,000 donor clinics நிர்வாகிக்கின்றது.  

## வெளி இணைப்புகள்
*Canadian Blood Services

பகுப்பு:கனடாவில் மருத்துவம்
குருந்து ஓயா அருவி

**குருந்து ஓயா அருவி** அல்லது **மதுரட்டை நீர்வீழ்ச்சி** இலங்கையின் மத்திய மாகாணத்தில்  நுவரெலியா மாவட்டத்தில் அமைந்துள்ள அருவியாகும். 189 மீட்டர் பாய்ச்சலை உடைய குருந்து ஓயா நீர்வீழ்ச்சி இலங்கையின் இரண்டாவது உயரமான அருவியாகும். நுவரெலியா - கந்தபலை பெருந்தெருவில் 29 கிலோமீட்டர் சென்ற நிலையில் பாதையிலிருந்து 2 கிலோமீட்டர் உள்ளாக தேயிலை தோட்டமொன்றின் நடுவில் அமைந்துள்ளது. மைலபிட்டி இந்த அருவிக்கு அண்மையில் அமைந்துள்ள நகரமாகும். 

## இவற்றையும் பார்க்க
*இலங்கையின் நீர்வீழ்ச்சிகள்

## மேற்கோள்கள்


பகுப்பு:இலங்கையின் அருவிகள்
1770கள்

**1770கள்** என்றழைக்கப்படும் பத்தாண்டு காலம் 1770ஆம் ஆண்டு துவங்கி 1779-இல் முடிவடைந்தது.

## நிகழ்வுகள்
* அமெரிக்கப் புரட்சிப் போர்
* ஐக்கிய அமெரிக்கா விடுதலை அடைந்தது.
* பிரித்தானியக் கிழக்கிந்தியக் கம்பனிப் படைகள் மரதர்களின் படைகளிடம் படு தோல்வி கண்டனர்.

## உலகத் தலைவர்கள்
* மைசூர் பேரரசு:
** ஹைதர் அலி, 1749-1782 
* முகலாயப் பேரரசு:
** ஷா அலாம் (1759-1806)
* டென்மார்க்கின் ஏழாம் கிறிஸ்டியன்
* பிரித்தானியாவின் மூன்றாம் ஜோர்ஜ்

## மேற்கோள்கள்
படைத்தொகுதி

**படைத்தொகுதி** (ஆங்கிலம்:*Brigade*) என்பது ஒரு படை அலகு. இது படையைக் கொண்டுள்ள நாட்டினைப் பொறுத்து இரண்டு முதல் ஐந்து ரெசிமெண்ட் அல்லது பட்டாலியன்களைக் கொண்டிருக்கும். இது டிவிசன் என்றழைக்கப்படும் படைப்பிரிவின் ஒரு பகுதி. ஒரு டிவிசன் இரண்டு அல்லது அதற்கு மேற்பட்ட பிரிகேடுகளைக் கொண்டிருக்கும். நேட்டோ (*NATO*) தர பிரிகேடானது ஏறக்குறைய 4000 முதல் 5000 படைவீரர்களைக் கொண்டது. இப்பிரிவின் தலைவர் பிரிகேடியர் என்று அழைக்கப்படுவார்.

## மேற்கோள்கள்

பகுப்பு:படை அலகுகள்
இசுப்புட்னிக் 4

**இசுப்புட்னிக் 4** என்பது சோவியத் ஒன்றியத்தின் விண்வெளித் திட்டத்தின் கீழ் ஏவப்பட்ட ஒரு செய்மதி ஆகும். ஸ்புட்னிக் திட்டத்தின் ஒரு பகுதியான இது, பின்னர் வஸ்தோக் திட்டத்தின் கீழ் உத்தேசிக்கப்பட்டிருந்த மனித வெண்வெளிப் பறப்புக்கு ஒரு சோதனைப் பறப்பாக அமைந்தது. 1960 ஆம் ஆண்டு மே மாதம் 15 ஆம் நாள் இச் செய்மதி ஏவப்பட்டது. இதன் வழிகாட்டு முறைமையில் ஏற்பட்ட ஒரு கோளாறு செய்மதியை பிழையான திசையில் வழிகாட்டியது. இதனால், வளிமண்டலத்துள் இறங்குவதற்குப் பதிலாக இது இன்னும் உயரச் சென்று பூமியைச் சுற்றியது. பின்னர் 1962 ஆம் ஆண்டு செப்டெம்பர் 5 ஆம் நாள் புவியின் வளிமண்டலத்துக்குள் வந்தது.

மனிதரை ஏற்றிய விண்வெளிப் பறப்புக்களை நிகழ்த்துவதற்கான வழிமுறைகளை ஆராய்வதற்காக அனுப்பப்பட்ட தொடர் விண்கலங்களுள் இதுவே முதலாவதாகும். இது பல அறிவியற் கருவிகள், ஒரு தொலைக்காட்சித் தொகுதி, ஒரு பொம்மை மனிதனைக் கொண்ட உயிர் வாழ்வுக்கான வசதிகளைக் கொண்ட ஒரு சிற்றறை என்பவற்றைக் கொண்டிருந்தது. உயிர் வாழ்வதற்கான வசதிகளை வழங்கும் முறைமைகளின் இயக்கம் மற்றும் பறப்பில் ஏற்படக்கூடிய நிலைமைகளையும் ஆராயும் நோக்குடனேயே இக்கலம் வடிவமைக்கப்பட்டது. விண்கலம் ஏராளமான தொலை அளவீட்டுத் தகவல்களையும், முன்னரே பதிவு செய்யப்பட்ட குரலையும் வானலை மூலம் அனுப்பியது. நான்பு நாள் பறப்புக்குப் பின்னர், மீள்கலம், சேவைக் கலத்தில் இருந்து பிரிக்கப்பட்டு, புவிக்குத் திரும்புவதற்கான ராக்கெட்டுகள் இயக்கப்பட்டன. இக்கட்டத்திலேயே வழிகாட்டு முறைமை சரியாக இயங்காமல் திட்டமிட்டபடி கலம் பூமியை நோக்கித் திரும்பவில்லை. 

## மேற்கோள்கள்

பகுப்பு:இசுப்புட்னிக் திட்டம்
இசுப்புட்னிக் 5

**ஸ்புட்னிக் 5** என்பது சோவியத் ஒன்றியத்தின் விண்வெளித் திட்டத்தின் கீழ் ஏவப்பட்ட ஒரு செய்மதி ஆகும். விலங்குகளை விண்வெளிக்கு ஏற்றிச் சென்று மீண்டும் அவற்றைப் பாதுகாப்பாகத் திருப்பிக் கொண்டுவந்த முதல் விண் ஓடம் இதுவாகும். 1960 ஆம் ஆண்டு ஆகஸ்ட் மாதம் 19 ஆம் நாள் ஏவப்பட்ட இக் கலம், அடுத்த 8 மாதங்களிலும் குறைந்த காலப் பகுதிக்குள் மனிதனை ஏற்றிய முதல் புவிச் சுற்றுப்பாதைப் பறப்புக்கு வழி சமைத்தது.

இந்த விண்கலம் பெல்க்கா, ஸ்ட்ரெல்கா என்னும் பெயர் கொண்ட இரண்டு நாய்களையும், 40 சுண்டெலிகளையும், 2 எலிகளையும், பல வகைத் தாவரங்களையும் ஏற்றிச் சென்றது. விண்கலம் அடுத்த நாளே புவிக்குத் திரும்பியது. எல்லா விலங்குகளும் பாதுகாப்பாக மீட்கப்பட்டன. இவ் விண்கலத்தில் பொருத்தப்பட்டிருந்த ஒளிப்படக்கருவி நாய்களைப் படம் பிடித்தது. 

புவியை விண்கலம் அடைந்ததன் பின்னர், ஸ்ட்ரெல்காவின் குட்டிகளுள் ஒன்று அமெரிக்காவின் அப்போதைய முதல் பெண்ணான ஜாக்குலீன் கென்னடிக்கு சோவியத் நாட்டின் பரிசாக அனுப்பப்பட்டது.

## மேற்கோள்கள்

பகுப்பு:இசுப்புட்னிக் திட்டம்
மொண்ட்ரியால்

**மொண்ட்ரியால்** (பிரெஞ்சு: *Montréal*) கெபெக் மாகாணத்தில் மிகப்பெரிய நகரமும் கனடாவின் இரண்டாம் மிகப்பெரிய நகரமும் ஆகும். உலகில் ஐந்து மிகப்பெரிய பிரெஞ்சு பேசும் நகரங்களில் ஒன்றாகும். 2006 ஆம் ஆண்டு கணக்கெடுப்பின் படி மொண்ட்ரியால் மாநகரில் 3,635,571 மக்கள் வசிக்கின்றனர். 
thumb|800px|இரவு நேரத்தில் '''மொண்ட்ரியால்'''
## மேற்கோள்கள்


பகுப்பு:கனடிய நகரங்களும் ஊர்களும்
பகுப்பு:கியூபெக்
பகுப்பு:ஒலிம்பிக் விளையாட்டுகள் நடைபெற்ற நகரங்கள்
சத்தியமார்க்கம் இணையத்தளம்

**சத்தியமார்க்கம்.காம்** சர்வதேச அளவில் பரவியுள்ள தமிழ் மொழி பேசும் மக்களுக்காக உருவாக்கப்பட்டதொரு இணைய தளம் ஆகும். முஸ்லிம்கள் மற்றும் பிற மதத்தவர்கள் அனைவருக்குமான பொதுவான தளம் என்றாலும் அனைத்துத் தரப்பினரும் இஸ்லாம் தொடர்பான தகவல்களைப் பெற உதவும் ஒரு கலைக்களஞ்சியமாக இத்தளம் உள்ளது.

கல்வி என்ற தேடல் / அறிவுத் தாகம் உள்ளவர்களுக்கு உரிய அறிவினைத் தருவது, இஸ்லாம் பற்றிய வினாக்களுக்கு விடையளிப்பது, இஸ்லாம் பற்றிய அவதூறுகளுக்குத் தக்க விளக்கம் அளிப்பது, உதவி கேட்போருக்குத் தக்க ஆதரவு அளிப்பது போன்றவையும் இதில் அடங்கும்.
 
இளம் எழுத்தாளர்கள் அடையாளம் காணப்பட வேண்டும், உள்ளுக்குள் புதைந்து கிடக்கும் அவர்தம் திறமைகள் வெளிக்கொணர வைக்கப்பட வேண்டும் என்ற நன்நோக்கம் 2007 ஆம் ஆண்டில் நடந்த சர்வதேச அளவிலான கட்டுரைப்போட்டி  மூலம் நிறைவேறியது.

சத்தியமார்க்கம்.காம் தளத்தில் பல்வேறு சுவையான அம்சங்கள் நிறைந்துள்ளன. முஸ்லிம்கள் மற்றும் பிற மதத்தினர் அதிகம் வருகை தரும் ஐயமும்-தெளிவும் பகுதி, மனம் திறந்து கருத்துக்களைப் பரிமாறிக்கொள்ளும் விவாத அரங்கம், சர்வதேச அளவிலான நிகழ்வுகளை உடனுக்குடன் சூடாக அறிந்து கொள்ள செய்திகள் பகுதி, பிற தளச் செய்திகளை ஒரே இடத்தில் காணும் செய்தித் திரட்டி போன்ற பல்வேறு அம்சங்கள் இத்தளத்தில் நிறைந்துள்ளன. எந்த ஒரு ஆக்கத்திலும் வாசகர்கள் தங்கள் கருத்துக்களை பரிமாறும் சுவையான பின்னூட்ட வசதி இத்தளத்தின் சிறப்பம்சமாகும். அரசியல், ஆன்மீகம், குடும்ப வாழ்க்கை, மருத்துவம், அறிவியல், கல்வி போன்ற அனைத்து அம்சங்களையும் தன்னகத்தே கொண்டுள்ளது சத்தியமார்க்கம்.காம் தளம்.
 
## வெளி இணைப்புகள்
* சத்தியமார்க்கம்.காம்

பகுப்பு:சமயம் பற்றிய தமிழ் வலைத்தளங்கள்
தேசிய விண்வெளி அறிவியல் தரவு மையம்

**தேசிய விண்வெளி அறிவியல் தரவு மையம்** என்பது, நாசாவின் சூரிய மண்டல ஆய்வுப்பயணப் பிரிவின் ஒரு பகுதியாகும். நாசாவின் விண்வெளி அறிவியல் திட்டத் தரவுகளைப் பாதுகாத்து வைப்பதற்காக இது உருவாக்கப்பட்டது. இது மேரிலாந்தின், கிறீன்பெல்ட்டில் உள்ள நாசாவின் கொட்டார்ட் விண்வெளிப் பறப்பு மையத்தில் அமைந்துள்ளது. இத் தரவு மையம் நாசாவின் தரவுகளைப் பொது மக்களும், ஆய்வாளர்களும் கட்டற்றமுறையில் அணுகுவதற்கு ஏற்பாடு செய்துள்ளது. இத் தரவுகளுள் ஆய்வு செய்யப்படாத தரவுகளும், படிமங்களும் அடங்கும்.  

தேசிய விண்வெளி அறிவியல் தரவு மையம், உலகம் முழுவதிலுமிருந்து ஏவப்பட்ட விண்கலங்கள், செய்மதிகள் எல்லாவற்றுக்கும் அனைத்துலக அடையாளக் குறியீடுகளை வழங்கி வருகிறது. இத் தகவலும், செய்மதிகள் குறித்த பின்னணித் தகவல்களும், தேடக்கூடிய பொது முதன்மைப் பட்டியலில் கிடைக்கின்றன. 

பகுப்பு:விண்வெளி ஆய்வு
பகுப்பு:அமெரிக்க விண்வெளித் திட்டங்கள்
அனைத்துலக அடையாளக் குறியீடு

**அனைத்துலக அடையாளக் குறியீடு** (*International Designator*) என்பது தேசிய விண்வெளி அறிவியல் தரவு மையத்தின் செய்மதிகளுக்கான அனைத்துலகப் பெயரிடல் முறை ஆகும். இக் குறியீட்டில், ஏவப்பட்ட ஆண்டு, ஒரு குறிப்பிட்ட ஆண்டில் ஏவப்படும் செய்மதிகளுக்கான மூன்று இலக்கங்கள் கொண்ட தொடர்எண், ஒவ்வொரு ஏவுதலின் போதும் தொடர்புள்ள வெவேறு கூறுகளைக் குறிக்கும் மூன்று எண்ணிக்கை வரையான எழுத்துக்களைக் கொண்ட குறியீடு என்பன அடங்கியிருக்கும். வெளிப்படையாகத் தெரிந்த செய்மதிகளுக்கு மட்டுமே குறியீடுகள் வழங்கப்படுகின்றன. படைத்துறைச் செய்மதிகள் பட்டியல் இடப்படுவதில்லை. அத்துடன், ஆண்டிற்கான எவுதல் தொடர் எண்களையும் அவை பாதிப்பது இல்லை.

எடுத்துக் காட்டாக, 1957-001A ஸ்புட்னிக் 1 இன் ஏவுகலத்தையும், 1957-001B ஸ்புட்னிக் 1 செய்மதியையும் குறிக்கும். இக் குறியீட்டு எண்ணிலிருந்து, இது 1957 ஆம் ஆண்டில் ஏவப்பட்டது என்பதையும், அவ்வாண்டில் முதலாவதாக ஏவப்பட்டது என்பதையும் அறிந்து கொள்ளலாம். 1990-037B 1990 ஆம் ஆண்டில் 37 ஆவதாக ஏவப்பட்ட ஹபிள் விண்வெளித் தொலைநோக்கியைக் குறிக்கும். 1990-037A அதனை ஏவுவதற்கான விண்வெளி ஓடம் டிஸ்கவரியைக் குறிக்கும்.

தோல்வியில் முடிந்த ஏவுதல்களுக்கு முறையான அடையாளக் குறியீடு வழங்கப்படுவதில்லை. எழுந்தமானக் குறியீடுகளே வழங்கப்படுகின்றன. எடுத்துக் காட்டாக, VAGSL1 என்பது வான்கார்ட் எஸ்எல்வி 1 (Vanguard SLV 1) க்கு வழங்கப்பட்ட குறியீடு ஆகும்.

## மேற்கோள்கள்

பகுப்பு:விண்வெளிப் பயணம்
ஹாரி எஸ். ட்ரூமன்

**ஹாரி எஸ். ட்ரூமன்** (மே 8, 1884-டிசம்பர் 26, 1972) 33ஆம் ஐக்கிய அமெரிக்கக் குடியரசுத் தலைவர் ஆவார். ஃபிராங்க்லின் டி. ரோசவெல்ட்டின் துணைத் தலைவராக இருந்து அவரின் இறப்புக்கு பிறகு 1945இல் பதவியிலேறினார். 1945இல் இவரின் கட்டளையில் அமெரிக்க வான்படை ஜப்பானின் ஹிரோஷிமா மற்றும் நாகசாக்கி நகரங்கள் மீது அணுகுண்டு தாக்குதல் செய்தன.

## மேற்கோள்கள்

பகுப்பு:1884 பிறப்புகள்
பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:1972 இறப்புகள்
செக்வே

thumb|right|300px
**செக்வே** என்பது ஒரு தனிநபர் போக்குவரத்து வண்டி. இது உயர் தொழில்நுட்பங்களைப் பயன்படுத்தி உருவானது. இரு சில்லுகளைக் கொண்ட இந்த ஊர்தி ஒருவரை சமநிலையைப் பேணி நகர்த்தி செல்ல வல்லது. ஒருவர் அந்த வண்டியில் ஏறி முன்னே சற்று சாய்ந்தால் முன்னேயும், பின்னே சாய்ந்தால் பின்னேயும், "Lean Steer" கொண்டு திரும்பவும் முடியும். செக்வே, Gyroscopic உணரிகள், ஐந்துக்கும் மேற்பட்ட microprocessor கொண்டு சமநிலையைப் பேணுகிறது. வண்டிக்காண ஆற்றலை மின்னோடிகள் வழங்குகின்றன.

இந்த வண்டி மணிக்கு 20 கி.மீ. வேகத்தில் செல்லக்கூடியது. இதன் விலை 5,000 அமெரிக்க டாலர்களுக்கு மேற்பட்டது. இதை அமெரிக்க கண்டுபிடிப்பாளர் Dean L. Kamen அவர்களின் நிறுவனம் உருவாக்கியது.

இந்த வண்டியை தசாவதாரம் படத்தில் கமல் பயன்படுத்திக் காட்சிப்படுத்தினார்.

பகுப்பு:போக்குவரத்து
பகுப்பு:அமெரிக்கக் கண்டுபிடிப்புகள்
அசர்பைஜான் மொழி

**அசர்பைஜான் மொழி** (Azərbaycan dili) அல்லது **அசேரி** அசர்பைஜான் நாட்டின் ஆட்சி மொழியாகும். துருக்கிய மொழிக் குடும்பத்தைச் சேர்ந்த இம்மொழியை 25 மில்லியன் மக்கள் ஈரான், அசர்பைஜான், ஜோர்ஜியா, துருக்கி மற்றும் வேறு சில நாடுகளில் பேசுகின்றனர். இம்மொழியை பேசும் மக்களுக்கு ஓர் அளவு துருக்கியம், துருக்குமென் மொழி, மற்றும் வேறு ஒகுஸ் மொழிகளை புரியமுடியும். 
frameless

## மேற்கோள்கள்


பகுப்பு:துருக்கிய மொழிகள்
பகுப்பு:அசர்பைஜான்
இக்காலுயிட்

**இக்காலுயிட்** (இனுக்டிடுட்: ᐃᖃᓗᐃᑦ) கனடாவின் நுனாவுட் நிலப்பகுதியின் தலைநகரம் ஆகும். பாஃபின் தீவின் தெற்கு பகுதியில் அமைந்த இந்நகரத்தில் 6,184 மக்கள் வசிக்கிறார்கள். 1987க்கு முன் இந்நகரம் "ஃபுரோபிஷர் பே" என்று குறிப்பிட்டது.

## குறிப்புகள்

பகுப்பு:நுனாவுட்
பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
கைத்தொழில்

எளிய மூலப்பொருள்களைக் கொண்டு ஒருவரின் செயற்திறனை ஆதாரமாகக் கொண்டு ஆக்கப்படும் பொருட்களை கைத்தொழில் உற்பத்திகள் எனலாம்.  கைத்தொழில் கிராமப் பொருளாதாரத்தில் ஒரு முக்கிய பங்காற்றுகிறது. இன்று பெரு உற்பத்திப் பொருட்களால் கைத்தொழில் உற்பத்திப் பொருட்களின் சந்தை குறைந்து இருப்பினும், சில துறைகளிலும் சில சூழலும், கைத்தொழில் உற்பத்திகள் தொடர்ந்து பயன்மிக்க பங்காற்றி வருகிறது.  

நிறைய கைத்தொழிலின் மூலப்பொருள் இயற்கையாகவும், அதுவும் உள்நாட்டு பொருளையே பயன்படுத்தி செய்வார்கள். 

## கைத்தொழில் உற்பத்திகள் பட்டியல்
* மண்பாண்டங்கள்: சட்டி, குவளை, பானை
* தும்புத்தடி
*  பூ வேலைப்பாடு, மாலை
* பின்னுதல் கூடை, பெட்டி
* வலை, கயிறு
* மரத் தளபாடங்கள்
* உணவு பதப்படுத்தல்: கருவாடு, ஊறுகாய், வற்றல்
* துணி, உடுப்பு
* தைத்தல்
* நூற்றல்
* தேனீ வளர்ப்பு
* வீட்டுத் தோட்டம்
* கருவி திருத்தல்: கணினி, தொலைக்காட்சிப் பெட்டி, நகர்பேசி, எண்மிய ஒளிப்படக்கருவி

## இவற்றையும் பாக்க
* பெரும் உற்பத்தி

## வெளி இணைப்புகள்
* இலங்கை கைத்தொழில் திணைக்களம் 

பகுப்பு:தொழிற்துறை
பகுப்பு:உற்பத்தி
பகுப்பு:கைத்தொழில்
பகுப்பு:காட்சிக் கலைகள்
கிகாலி

**கிகாலி** (Kigali) ருவாண்டா நாட்டின் தலைநகரமும் மிகப்பெரிய நகரமும் ஆகும். ருவாண்டாவின் நடுப் பகுதியில் அமைந்த இந்நகரத்தில் 2005 கணக்கெடுப்பின் படி 851,024 மக்கள் வசிக்கிறார்கள். 

பகுப்பு:ருவாண்டா
பகுப்பு:ஆப்பிரிக்கத் தலைநகரங்கள்
சந்திரா எக்ஸ்-கதிர் அவதான நிலையம்

**சந்திரா எக்ஸ்-கதிர் அவதான நிலையம்** (*Chandra X-ray Observatory*) என்பது, கொலம்பியா விண்ணோடத்தில் "எஸ்டிஎஸ்-93" இல், நாசாவால், 1999, ஜூலை 23 ஆம் நாள் ஏவப்பட்ட ஒரு செய்மதி ஆகும். வெண் குறு விண்மீன்கள் நியூட்ரான் விண்மீன்களாக மாறுவதற்குரிய திணிவெல்லையைத் தீர்மானித்த இந்திய-அமெரிக்கரான சுப்பிரமணியன் சந்திரசேகர் என்னும் இயற்பியலாளரின் பெயரைத்தழுவி இந்த அவதான நிலையத்துக்குப் பெயரிடப்பட்டது. நாசாவின் நான்கு பெரும் அவதான நிலையங்களில் இது மூன்றாவது ஆகும். ஏவுமுன் இது **உயர்தர எக்ஸ்-கதிர் வானியற்பியல் வசதி** எனப்படது. இது, இன்று நோத்ரோப் குரும்மன் விண்வெளித் தொழில்நுட்பம் என இன்று அழைக்கப்படுகின்ற டிஆர்டப்ளியூ (TRW) நிறுவனத்தினால் அமைக்கப்பட்டது. சந்திரா, முன்னைய எக்ஸ்-கதிர் தொலைநோக்கிகளை விட 100 மடங்கு வலுக்குறைந்த எக்ஸ் கதிர்களை உணரக்கூடியது. முக்கியமாக சந்திராவில் பொருத்தப்பட்ட ஆடிகளின் உயர்ந்த கோணப் பிரிதிறன் (angular resolution) காரணமாகவே இது சாத்தியம் ஆகிறது.

## உசாத்துணை

பகுப்பு:விண்வெளித் தொலைநோக்கிகள்
பகுப்பு:அமெரிக்க விண்வெளித் திட்டங்கள்
1687

**1687** (MDCLXXXVII) கிரெகொரியின் நாட்காட்டியில் ஒரு புதன்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* மார்ச் 19 - பிரெஞ்சு நாடுகாண் பயணி இராபர்ட் கவலியர் மிசிசிப்பி ஆற்றைத் தேடிப் போகும் போது அவரது ஆட்களால் படுகொலை செய்யப்பட்டார்.
* ஏப்ரல் 4 - இங்கிலாந்தின் இரண்டாம் யேம்சு ரோமன் கத்தோலிக்கர், மற்றும் சீர்திருத்த எதிர்ப்பாளர்கள் மீது விதிக்கப்பட்டிருந்த சமயத் தடைகளை நீக்கினார்.
* சூலை 5 &ndash; நியூட்டனின் *[[பிரின்சிப்பியா மாத்தமாட்டிக்கா (நியூட்டன்)|பிரின்சிப்பா மாத்தமாட்டிக்கா]]* நூல் இலண்டன் அரச கழகத்தால் வெளியிடப்பட்டது. இந்நூலில் அவர் ஈர்ப்பு விதி, விசையியல் மற்றும் ஒலியின் விரைவு போன்றவற்றை விளக்கினார்.
* ஆகத்து 12 - உதுமானியத் துருக்கிப் படைகளுக்கும் ஆத்திரியாவுக்கும் இடையில் இடம்பெற்ற போரின் முடிவில் அங்கேரியின் பெரும் பகுதியை ஆத்திரியா கைப்பற்றியது.
* செப்டம்பர் 28 - கிரேக்கத்தின் பழங்காலக் கட்டிடம் பார்த்தினன் குண்டுவெடிப்பில் சேதமடைந்தது.
* இலங்கையின் கண்டிப் பேரரசின் ஆட்சி இரண்டாம் ராஜசிங்கனிடமிருந்து இரண்டாம் விமலதர்ம சூரியனிடம் கைமாறியது.
* யோசப் வாசு அடிகளார் கோவாவில் இருந்து பிச்சைக்கார வேடத்தில் யாழ்ப்பாணம், சில்லாலை என்ற ஊருக்கு வந்து சேர்ந்தார்.

## பிறப்புகள்

## இறப்புகள்

## மேற்கோள்கள்
கொம்ப்டன் காம்மா கதிர் அவதான நிலையம்

**கொம்ப்டன் காம்மாக் கதிர் அவதான நிலையம்** (*Compton Gamma Ray Observatory (CGRO)*) நாசாவின் "பெரும் அவதான நிலையங்கள்" எனப்படும் விண்வெளி அவதான நிலையங்களில் இரண்டாவது ஆகும். இது ஹபிள் விண்வெளித் தொலைநோக்கியைத் தொடர்ந்து, விண்ணுக்கு ஏவப்பட்டது. இந்த அவதான நிலையம், சென். லூயிசில் உள்ள வாஷிங்டன் பல்கலைக் கழகத்தைச் சேர்ந்த டாக்டர். ஆர்தர் ஹோலி கொம்ப்டன் என்னும் அறிவியலாளரின் பெயர் இடப்பட்டது. கொம்ப்டன், காம்மா கதிர் இயற்பியலில் செய்த ஆய்வுகளுக்காக நோபல் பரிசு பெற்றவர். இது, இன்று நோத்ரோப் குரும்மன் விண்வெளித் தொழில்நுட்பம் என இன்று அழைக்கப்படுகின்ற டிஆர்டப்ளியூ (TRW) நிறுவனத்தினால் அமைக்கப்பட்டது. 14 ஆண்டுகள் உழைப்புக்குப் பின்னர் 1991 ஆம் ஆண்டு ஏப்ரல் 5 ஆம் நாள் அட்லாண்டிஸ் விண்வெளி ஓடத்தில், எஸ்டிஎஸ்-37 திட்டத்தில் ஏவப்பட்டது. இது 2000ஆவது ஆண்டு ஜூன் 4 ஆம் நாள், சுற்றுப்பாதையிலிருந்து விலகும் வரை செயல்பட்டது.

பகுப்பு:விண்வெளித் தொலைநோக்கிகள்
பகுப்பு:அமெரிக்க விண்வெளித் திட்டங்கள்
டிரைவர்பக்சு

டிரைவர்பக்ஸ்.நெட் ஓர் திறந்த மூல நிரற் திட்டம் ஆகும். இத்திட்டத்தின் இலக்காக எல்லாக் கணினிகளுக்கும் ஓர் சீரான விண்டோஸ் நிறுவற் சீடி/டீவிடி உருவாக்கி டிவைஸ் டிரைவர் சீடி இன்றி எந்தவொரு வன்பொருளிலும் நிறுவைலை மேற்கொள்ள உதவுவதாகும். அத்துடன் ஒவ்வொரு மதர்போட்டுக்கும் ஒவ்வொரு சீடி என்றவாறு அல்லாமல் ஒவ்வொரு வகுப்புக்கும் எடுத்துக்காட்டாக வலையமைப்பு வன்பொருளுக்கு ஒருதொகுதி டிரைவர்கள் என்றவாறு வகுப்பு ரீதியாக வகைப்படுத்தப்பட்டுள்ளது. 

தற்பொழுது டிரைவர்பக்ஸ் கீழ்வரும் தொகுதிகளாகக் கிடைக்கின்றது. 
### இணையத்தளம் ஊடாக நேரடியாக ஆதரவளிக்கப்படுபவை
*சிப்செட் (chipset)
*மையச்செயலி (சீபியு)
*கிராபிக்ஸ்
*வலையமைப்பு
*கம்பியற்ற வலையமைப்பு (வைபை)
*சாட்டா மற்றும் ஏனைய சேமிப்பகங்களுக்கானது (இதன் ஒரு யுக்தியாக இயங்குதள நிறுவலை ஆரம்பிக்கும் பொழுது நெகிழ்வட்டு அதாவது பிளாப்பி மூலமாக மாஸ்ஸ்டோரேஞ் - massstorage டிரைவர்களை காட்டவேண்டிய அவசியம் இல்லை)

### மூன்றாம் தரப்பு டிரைவைஸ் டிரைவர்கள்
இவை தன்னார்வலர்களால் சமர்பிக்கப்படுபவை ஆகும். இவற்றில் சில வழுக்களைக் கொண்டுள்ளன. மூன்றாம் தரப்பு டிவைஸ் டிரைவர்கள் நேரடியாக ஆதரவளிக்கப்படுபவை அல்ல. இவற்றுள்
*மானிட்டர்கள்
*ஸ்மாட்காட் றீடர்
*ஸ்கானர்
*அச்சியந்திரம் (ஹூயுவ்லெட் பக்காட், கனொன்)
என்பன குறிப்பிடத்தக்கவை. 

டிரைவர் பக்ஸ் பேஸ் என்னும் மென்பொருளூடாகவே பதிவிறக்கப்பட்ட மென்பொருட்கள் விண்டோஸ் நிறுவற் சீடி/டீவிடி உடன் ஒன்றிணைக்கப்படுகின்றன. இது விண்டோஸ் எண்டி 5.1 கேர்னலுடன் ஒத்திசைவானது ஆதலினால் இது விண்டோஸ் 2000, எக்ஸ்பி, சேவர் 2003 ஆகிய இயங்குதளங்களை ஆதரிக்கின்றது. விண்டோஸ் விஸ்டா இயங்குதளத்திற்கான ஆதரவு திட்டமிடப்பட்டுள்ள பொழுதும் இன்னமும் நடைமுறைப்படுத்தப்படவில்லை. 

## வரலாறு
ஆரம்பத்தில் விம் லேர்சினால் இத்திட்டமானது ஒரு சீரான எக்ஸ்பி சீடி மூலம் எல்லா வன்பொருட்களுக்கும் நிறுவலை நிறுவவேண்டும் என்னும் எண்னக்கருவுடனேயே இத்திட்டமானது ஆரம்பிக்கப்பட்டது.

## இவற்றையும் பார்க்க
*என்லைற்

பகுப்பு:விண்டோசு மென்பொருட்கள்
கனேடியத் தமிழ் இதழ்களின் பட்டியல்

பகுப்பு:தமிழ் ஊடகங்கள்‎
பகுப்பு:கனேடியத் தமிழ் இதழ்கள்
1680கள்

**1680கள்** என்றழைக்கப்படும் பத்தாண்டு காலம் 1680ஆம் ஆண்டு துவங்கி 1689-இல் முடிவடைந்தது.

## வேறு நிகவுகள்
* கரிபியனில் டோர்ட்டுகா தீவைச் சுற்றி இடம்பெற்று வந்த கடற்கொள்ளைகளை முடிவுக்குக் கொண்டு வர பிரான்சுக்கும் இங்கிலாந்துக்கும் இடையில் உடன்பாடு எட்டப்பட்டது. (1684)
* சீன இராணுவத்தினர் அல்பாசின் என்ற இடத்தில் ரஷ்யப் படைகளைத் தாக்கினர். இந்நிகழ்வை அடுத்து இரு நாடுகளுக்கும் இடையில் ஒப்ப்ந்தம் ஏற்பட்டது. (1685)

## உலகத் தலைவர்கள்
* டென்மார்க்கின் ஐந்தாம் கிறிஸ்டியன் மன்னன் (1670 - 1699) 
* டென்மார்க்கின் நான்காம் பிரெடெரிக் மன்னன் (1699 - 1730)
* இங்கிலாந்து மற்றும் ஸ்கொட்லாந்து மன்னன் இரண்டாம் சார்ல்ஸ் (1660 - 1685)
* இங்கிலாந்து மற்றும் ஸ்கொட்லாந்து மன்னன் இரண்டாம் ஜேம்ஸ் (1685 - 1688). 
* இங்கிலாந்து மற்றும் ஸ்கொட்லாந்து அரசி இரண்டாம் மேரி (1689 - 1694) 
* இங்கிலாந்து மற்றும் ஸ்கொட்லாந்து மன்னன் மூன்றாம் வில்லியம் (1689 - 1702)
* பிரான்ஸ் மன்னன் பதினான்காம் லூயி (1643 - 1715)
* ரோம் மன்னன் முதலாம் லெப்போல்ட் (1658 - 1705)
* ரஷ்யாவின் சார் ஐந்தாம் ஐவன் (1682 - 1696)
* ரஷ்யாவின் முதலாம் பீட்டர் (1682 - 1725)
* ஸ்பெயின் மன்னன் இரண்டாம் சார்ல்ஸ் (1665 - 1700) 
* சுவீடன் மன்னன் பதினோராம் சார்ல்ஸ் (1660 - 1697)
* முகலாயப் பேரரசு மன்னன் அவுரங்கசீப் (1658 - 1707)
* முகலாயப் பேரரசன் அவுரங்கசீப் 
* மரதப் பேரரசர்கள்
** ராஜாராம் சத்திரபதி (1689 - 1700)

## மேற்கோள்கள்
1885

[thumb|135px|right| [பெப்ரவரி 21|பெப். 21: வாஷிங்டன் நினைவுச் சின்னம் திறந்து வைக்கப்பட்டது.]]
**1885**  (**[[ரோம எண்ணுருக்கள்|MDCCCLXXXV]]**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும். (அல்லது ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டு ஆகும்).

## நிகழ்வுகள்
* பெப்ரவரி 5 - பெல்ஜிய மன்னன் இரண்டாம் லியோபோல்ட் கொங்கோவைத் தனது தனிப்பட்ட பிரதேசமாக ஆக்கினான்.
* பெப்ரவரி 9 - ஹவாயில் ஜப்பானியர்கள் முதன் முதலில் வந்திறங்கினர்.
* பெப்ரவரி 21 - வாஷிங்டன் நினைவுச் சின்னம் திறக்கப்பட்டது.
* பெப்ரவரி 28 - நோன்மதி இல்லாமல் இம்மாதம் முடிவுற்றது.
* மார்ச் 31 - இலங்கையில் தமிழ், சிங்கள மற்றும் முஸ்லிம் புத்தாண்டுகள் அரச விடுமுறை நாட்களாக அறிவிக்கப்பட்டன.
* ஏப்ரல் 16 - இலங்கையில் அஞ்சல் அலுவலக சேமிப்பு வங்கி ஆரம்பிக்கப்பட்டது.
* ஜூன் 17 - விடுதலைச் சிலை நியூயோர்க் துறைமுகத்தை வந்தடைந்தது.
* ஜூலை 6 - பிரெஞ்சு வேதியியலாளர் லூயி பாஸ்டர் தான் கண்டுபிடித்த தடுப்பூசி மருந்தை விசர் நாய் ஒன்றினால் கடிபட்ட 9 வயது *ஜோசப் மெயிஸ்டர்* என்ற சிறுவனில் வெற்றிகரமாகச் சோதனை செய்தார்.
* செப்டம்பர் 6 - கிழக்கு ருமேலியா பல்கேரியாவுடன் இணைந்தது.
* நவம்பர் - மூன்றாவது பர்மியப் போர் ஆரம்பமானது.
* நவம்பர் 14 - செர்பியா பல்கேரியா மீது போரத் தொடுத்தத்து.
* நவம்பர் 16 - கனடாவின் தீவிரவாதத் தலைவர் "லூயிஸ் ரியெல்" தூக்கிலிடப்பட்டார்.
* டிசம்பர் 28 - இந்தியாவின் வழக்கறிஞர்கள், அறிவியலாளர்கள், ஊடகவியலாளர்கள் 72 பேர் இந்திய தேசிய காங்கிரஸ் கட்சியை ஆரம்பிப்பதற்கு பம்பாயில் கூடினர்.

## நாள் அறியப்படாதவை
* இலங்கையில் கொழும்பு, கண்டி ஆகிய நகரங்களில் மாநகரசபைகள் உருவாக்கப்பட்டன.

## பிறப்புகள்
* ம. வே. திருஞானசம்பந்தப்பிள்ளை, ஈழத்து எழுத்தாளர் ([இ. [1955)

## இறப்புகள்
* பெப்ரவரி 16 - வி. ராமலிங்கம், ஈழத்துப் புலவர்
* ஜூலை 23 - யுலிசீஸ் கிராண்ட், ஐக்கிய அமெரிக்கக் குடியரசுத் தலைவர் (பி. 1822)

## 1885 நாட்காட்டி

*
சீன விண்வெளித் திட்டம்

ஏவுகணை ஏவுதல், செயற்கைக் கோள்களை ஏவுதல், விண்வெளிப் பயணம், விண்வெளிப் போரியல், விண்வெளிக் குடியிருப்பு தொடர்பான தொழில்நுட்பங்களை, கட்டமைப்புகளை, திட்டங்களை விருத்தி செய்யும் நிறைவேற்றும் இலக்கோடு செயலாற்றும் சீனா அரசின் முன்னெடுப்பே **சீன விண்வெளித் திட்டம்** ஆகும்.  2000 களில் உருசியாவுக்கும் ஐக்கிய அமெரிக்காவுக்கும் அடுத்தபடியாக சீன விண்வெளித் திட்டம் மூன்றாம் நிலையில் இருக்கிறது.  சீனா அக்டோபர் 15, 2003 சென்ஷோ திட்டம் 5 மூலம் மனித விண்வெளிப்பறப்பு நிகழ்தி உலகில் மூன்றாம் விண்வெளிச் சக்தியாக தன்னை நிலைநிறுத்தியது.  சந்திரனுக்கும், செவ்வாய்க்கும் செல்லும் திட்டங்களும் நடப்பில் உள்ளன.

## வரலாறு

சீனாவிலேயே முதன்முதலாக வெடிமருந்து, ஏவுகணைத் தொழில்நுட்பங்கள் கண்டுபிடிக்கப்பட்டு விருத்தி பெற்றன.  நவீன விண்வெளித் திட்டங்களின் திருப்பு முனையாக சோவியத்தின் ஸ்புட்னிக் 1 செயற்கைக் கோள் அமைந்தது.  இது  1957 ஆம் ஆண்டு அக்டோபர் 4 ஆம் திகதி விண்வெளிக்கு அனுப்பப்பட்டது. 

சீனாவின் விள்வெளித் திட்டம் அதன் ஏவுகணைத் திட்டத்தில் இருந்து தோற்றம் பெற்றது.  1950களில் ஐக்கிய அமெரிக்காவின் அணு ஏவுகணைத் தாக்குதலுக்கு அஞ்சிய சீனா, Qian Xueshen தலைமையின் கீழ் அதன் முதல் ballistic missile program தொடங்கப்பட்டது.  

## மேற்கோள்கள்

பகுப்பு:சீன விண்வெளித் திட்டங்கள்
விண்வெளிப் போர்

விண்வெளியில் நடைபெறும் அல்லது அல்லது விண்வெளியில் இருந்து தொடுக்கப்படும் போர் **விண்வெளிப் போர்** எனப்படும்.  இலக்குகளும் ஆயுதங்களும் எங்கு உள்ளன என்பதைக் கொண்டு விண்வெளிப் போரை மூன்று வகைப்படுத்தலாம்.
* விண்வெளியில் இலக்கு, விண்வெளியில் ஆயுதம்
* விண்வெளியில் இலக்கு, புவியில் ஆயுதம்
* விண்வெளியில் ஆயுதம், புவியில் இலக்கு
மூன்றாவது வகை விண்வெளிப் போர் என கருதத் தக்கது எனினும், ஐக்கிய அமெரிக்கவில் முன்வைக்கப்படும் வரைவிலக்கணம் ஆவ்வாறு வரையறுப்பதை தவிர்த்துள்ளன.

## மேற்கோள்கள்


பகுப்பு:போர் வகைகள்
பேரழிவு ஆயுதம்

**பேரழிவு ஆயுதம்** எனப்படுவது தொகையாக மனிதர்களை கொல்லக்கூடிய அல்லது மனித இருப்பிடங்களை சூழலை பெரும் அழிவுக்கு உட்படுத்துக்கூடிய ஆயுதத்தை குறிக்கின்றது. இந்த சொல் அணு, வேதி, உயிரி, கதிர்வீச்சு ஆகிய வகைப்பட்ட ஆயுத வகைகளைச் சுட்டுகிறது. பேரழிவு ஆயுதங்களுக்கு எடுத்துக்காட்டாக ஐக்கிய அமெரிக்காவினால் 1945 ஆம் ஆண்டு இரோசிமா, நாகசாகி நகரங்கள் மீது போடப்பட்ட அணுக்குண்டுகள் விளங்குகின்றன.

2003 ஆம் ஆண்டு ஐக்கிய அமெரிக்கா இராக் பேரழிவு ஆயுதங்களை வைத்திருப்பதாக குற்றம் சாட்டியே போர் தொடுத்தது. இருப்பினும் 2008 நடுப்பகுதி வரை எந்த வகை பேரழிவு ஆயுதங்களும் அங்கு கண்டெடுக்கப்படவில்லை.

## இவற்றையும் பாக்க
* அணு குண்டு
* வேதிப் போர்
* வேதியியல் ஆயுதம்
* உயிரிப் போர்
* கதிரியக்க ஆயுதம்
* கதிரியற் போர்

## வெளி இணைப்புகள்
* Nuclear Threat Initiative (NTI)
* Carnegie Endowment for International Peace
* GlobalSecurity.org
* Avoiding Armageddon
* Gareth Porter, *[http://rawstory.com/news/2008/IAEA_suspects_fraud_in_evidence_for_1109.html Documents linking Iran to nuclear weapons push may have been fabricated] *, தி ரா ஸ்டோரி தளத்தில்

## மேற்கோள்கள்

பகுப்பு:போர் ஆயுதங்கள்
பகுப்பு:பேரழிவு ஆயுதங்கள்
சவுல் கிரிப்கே

**சவுல் ஆரோன் கிரிப்கே** ஒரு அமெரிக்க மெய்யியலாளரும், தருக்கவியலாளரும் ஆவார். தற்போது பிரின்ஸ்டன் பல்கலைக் கழகத்தின் ஓய்வு பெற்ற பேராசிரியர் ஆவார். நியூ யார்க் நகரப் பல்கலைக் கழகத்தின் பட்டப்படிப்புப் பள்ளி மற்றும் பல்கலைக்கழக மையத்தில் கௌரவப் பேராசிரியராக இருந்துவருகிறார். தருக்கம், மொழிசார் மெய்யியல் ஆகியவை தொடர்பான பல துறைகளில் இவர் செல்வாக்கு உள்ளவராக இருக்கிறார். இவரது ஆக்கங்களில் பல இன்னும் பதிப்பிக்கப்படாதவை ஆகவோ கையெழுத்துப் பிரதி, ஒலிநாடா ஆகிய வடிவங்களிலேயோ உள்ளன. மெய்யியல் மற்றும் தருக்கவியலுக்கான 2001 ஆம் ஆண்டிற்கான ஸ்கொக் பரிசு (Schock Prize) இவருக்கு வழங்கப்பட்டது.

## மேற்கோள்கள்

பகுப்பு:1940 பிறப்புகள்
பகுப்பு:வாழும் மக்கள்
பகுப்பு:அமெரிக்க மெய்யியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பெரும் உற்பத்தி

**பெரும் உற்பத்தி** எனப்படுவது உயர் முதலீட்டையும் தொழில்நுட்பத்தையும் உள்ளிட்டு தரப்படுத்தபப்பட்ட பொருட்களை பெருந் தொகையில் உற்பத்தி செய்யும் முறை ஆகும். 

பல பொருட்களை பெரும் உற்பத்தி முறையில் உற்பத்தி செய்யும் பொழுது குறைந்த உள்ளீட்டுடன் கூடிய உற்பத்தியை பெறக்கூடியதாக இருக்கும். இதை :en:Economies of scale :en:Returns to scale ஆகிய இரு பொருளியல் கருத்துருக்கள்/இயல்புகள் கொண்டு மேலும் விளங்கிக் கொள்ளலாம். 

பெரும் உற்பத்தி முறையில் உற்பத்தி படிநிலைகளைப் பிரித்து, சீர்படுத்தி, ஏற்ற அளவுக்கு இயந்திர மயப்படுத்தி தரப்படுத்தப்பட்ட பொருட்களை உற்பத்தி செய்யத்தகக்வாறு ஏற்பாடு செய்வேண்டும். 

## பெரும் உற்பத்தியும் ஆபிரிக்காவின் நிலையும்

## இவற்றையும் பாக்க
* கைத்தொழில் உற்பத்திகள்

பகுப்பு:உற்பத்தி
பகுப்பு:தொழில்நுட்பமும் சமூகமும்
ஸ்கொக் பரிசு

**ஸ்கொக் பரிசு** அல்லது ** ரோல்ஃப் ஸ்கொக் பரிசு** (*Rolf Schock Prize*) 
, மெய்யியலாளரும், ஓவியருமான ரோல்ஃப் ஸ்கொக் என்பவர் இதற்கென விட்டுச்சென்ற சொத்துக்களின் வருமானத்தின் மூலம் நிறுவப்பட்டது. இது முதல் தவையாக சுவீடனில் உள்ள ஸ்டாக்ஹோம் நகரில் 1933 ஆம் ஆண்டில் வழங்கப்பட்டது. பின்னர் ஒவ்வொரு இரண்டு ஆண்டுகளுக்கு ஒருமுறை வழங்கப்பட்டு வருகிறது. பரிசுத்தொகை தற்போது 400,000 சுவீடிய குரோனா (59,000 அமெரிக்க டாலர்) ஆக உள்ளது. பரிசுகள் நான்கு வகைகளாக வழங்கப்படுவதுடன், மூன்று சுவீடிய ராயல் அக்கடமிகளைச் சேர்ந்த குழுக்கள் பரிசுக்குரியவர்களைத் தெரிவு செய்கின்றன.

*  ஏரணமும், மெய்யியலும் (அறிவியல்களுக்கான ராயல் சுவீடிய அக்கடமியால் முடிவு செய்யப்படுகிறது)
*  கணிதம் (அறிவியல்களுக்கான ராயல் சுவீடிய அக்கடமியால் முடிவு செய்யப்படுகிறது)
*  காண்கலைகள் (கலைகளுக்கான ராயல் சுவீடிய அக்கடமியால் முடிவு செய்யப்படுகிறது)
*  இசைக் கலைகள் (இசைக்கான ராயல் சுவீடிய அக்கடமியால் முடிவு செய்யப்படுகிறது)

## ஏரணத்துக்கும் மெய்யியலுக்குமான பரிசு பெற்றவர்கள்

## கணிதத்துக்கான பரிசு பெற்றவர்கள்

## காண்கலைகளுக்கான பரிசு பெற்றோர்

## இசைக் கலைகளுக்கான பரிசு பெற்றோர்

## மேற்கோள்கள்

பகுப்பு:கணிதப் பரிசுகளும் விருதுகளும்
ரோல்ஃப் ஸ்கொக்

**ரோல்ஃப் ஸ்கொக்** (1933-1986), ஒரு மெய்யியலாளரும் ஓவியரும் ஆவார். பிரான்ஸ் நாட்டில் பிறந்த இவரின் பெற்றோர் ஜேர்மானியர் ஆவர். 1931 இல் ஜெர்மனியை விட்டு வெளியேறிய இவர்கள் இறுதியாக ஐக்கிய அமெரிக்காவில் குடியேறினர். ரோல்ஃப், நியூ மெக்சிக்கோப் பல்கலைக் கழகத்தில் நிலவியல், உளவியல் என்னும் பாடங்களையும், கணிதத்தையும் பயின்றார். 1955 ஆம் ஆண்டில் இளம்கலைப் பட்டம் பெற்ற இவர், பின்னர் லாஸ் ஏஞ்சலிஸ் இலுள்ள கலிபோர்னியாப் பல்கலைக் கழகத்தில் 1956 இலிருந்து 1960 வரை மெய்யியலையும், ஏரணத்தையும் கற்றார். 1960 ஆம் ஆண்டில், ஸ்டாக்ஹோம் பல்கலைக் கழகத்தில் கோட்பாட்டு மெய்யியலில் சிறப்புக் கல்வி பெறுவதற்காக சுவீடன் நாட்டிலுள்ள ஸ்டாக்ஹோம் நகருக்கு இடம்பெயர்ந்தார். 1964 இல் ஒரு இடைநிலை முதுநிலைப் பட்டத்தையும், 1968 இல் முனைவர் பட்டமும் பெற்றுக்கொண்டார். இதன் பின்னர் அடுத்த ஆண்டில், உப்சலா பல்கலைக் கழகத்தில் இணைப் பேராசிரியராகப் பணியில் அமர்ந்தார்.

1964 - 1969 ஆண்டுக் காலப் பகுதியில் இவர், ஸ்டாக்ஹோமில் உள்ள கலை, கைப்பணி மற்றும் வடிவமைப்புக்கான பல்கலைக் கழகக் கல்லூரியிலும் கல்வி பயின்றார். இவர் பெருமளவு நேரத்தை ஓவியம் வரைவதிலும்,ஒளிப்படம் பிடிப்பதிலும் செலவு செய்தார். இவர் மெய்யியலில் ஏரணத்துறையில் ஆய்வுகள் செய்வதில் ஈடுபாடு காட்டினார். ஆனாலும், இவர் நிரந்தரமான எந்தப் பணியிலும் அமராமல், பல்கலைக் கழகங்களிலும், இரவுப் பாடசாலைகளிலும் தற்காலிகமாகக் கல்வி கற்பித்து வந்தார். சில காலம் ஸ்டாக்ஹோமிலுள்ள ராயல் தொழில்நுட்ப நிறுவனத்தில் இணைந்திருந்தார். அங்கே பல பாடங்களைக் கற்பித்து வந்தார்.

1986 ஆம் ஆண்டில் நிகழ்ந்த ஒரு விபத்தில் இவர் கொல்லப்பட்டார். ஆச்சரியப்படத்தக்க வகையில், பெருந்தொகையான சொத்துக்களையும், ஸ்கொக் பரிசுகளை நிறுவுவதற்கான ஒரு உயிலையும் அவர் விட்டுச் சென்றிருந்தார். இச் சொத்துக்களின் வருமானத்திலிருந்து 1993 ஆம் ஆண்டிலிருந்து இரண்டு ஆண்டுகளுக்கு ஒருமுறை ஸ்கொக் பரிசுகள் வழங்கப்படுகின்றன.

## மேற்கோள்கள்

பகுப்பு:1933 பிறப்புகள்
பகுப்பு:1986 இறப்புகள்
மனிட்டோபா

**மானிட்டோபா** (Manitoba) கனடாவின் நடுப்பகுதியில் ஒரு மாகாணமாகும். இந்த மாகாணத்தில் 2008 கணக்கெடுப்பின் படி 1,196,291 மக்கள் வசிக்கின்றனர். வடமேற்கு நிலப்பகுதிகளிலிருந்து கனடா அரசு பிரிவு செய்து 1870இல் இந்த மாகாணம் தொடங்கப்பட்டது. மானிட்டோபாவின் தலைநகரமும் மிகப்பெரிய நகரமும் வினிப்பெக் ஆகும். இம்மாகாணத்தில் உலகில் 10ஆம் மிகப்பெரிய ஏரி, வினிப்பெக் ஏரி அமைந்துள்ளது. 

இது கனடாவின் ஐந்தாவது பெரிய மாகாணம். 2021-ஆம் ஆண்டு கணக்கின்படி, இதன் மக்கள் தொகை 1,342,153 ஆகும். மனிடோபாவின் நிலப்பரப்பு மிகவும் வேறுபட்டது.  நடு மற்றும் தெற்குப் பகுதிகளில் ஊசியிலைக்காடுகளும் பெரிய நன்னீர் ஏரிகளும் புல்வெளிகளும் காணப்படுகின்றன.  இது மனிடோபாவின் மிகப்பெரிய நகரமும் அரசாங்கத்தின் தலைமையிடமும் ஆகும். கலை பண்பாடு பல்கலைக்கழகங்கள் தொழில்முறை விளையாட்டு அணிகள் எனப் பலவற்றிற்கும் வின்னிபெக் மையமாக விளங்குகிறது.

ஆங்கிலேய மற்றும் பிரெஞ்சு வணிகர்கள் 17-ஆம் நூற்றாண்டில் இங்கு வருவதற்கு முன் சுமார் 10,000 ஆண்டுகளாக இப்பகுதியில் பழங்குடி மக்கள் வாழ்ந்து வந்தனர். இப்பகுதி பிரித்தானிய ஆட்சியின் கீழ் ஹட்சன் பே கம்பெனியால் நிர்வகிக்கப்பட்டது. பிறகு 1869-ஆம் ஆண்டு கனடாவிடம் ஒப்படைக்கப்பட்டது. சிவப்பு ஆற்றுப் புரட்சிக்குப் பின் 1870-ஆம் ஆண்டு ஜூலை 15-ல் மனிடோபா சட்டம் நிறைவேற்றப்பட்டு கனடாவின் கூட்டமைப்பில் ஐந்தாவது மாகாணமாகச் சேர்ந்தது. ஆரம்பத்தில் மிகச்சிறியதாக இருந்த இதன் எல்லைகள் 1912-ஆம் ஆண்டு விரிவாக்கப்பட்டன.

## மேற்கோள்கள்

பகுப்பு:மானிட்டோபா
பகுப்பு:கனடிய மாகாணங்களும் ஆட்சி நிலப்பகுதிகளும்
வினிப்பெக்

**வினிப்பெக்** (Winnipeg) கனடாவின் மானிட்டோபா மாகாணத்தின் தலைநகரமும் மிகப்பெரிய நகரமும் ஆகும்.  இது சிவப்பு ஆறு மற்றும் அஸ்ஸினிபோயின் ஆறு ஆகிய இரண்டும் சந்திக்கும் இடத்தில் அமைந்துள்ளது. 2021-ஆம் ஆண்டு கணக்கின்படி, இதன் நகர மக்கள் தொகை 7,49,607. இதன் பெருநகர மக்கள் தொகை 8,34,678 ஆகும். கனடாவில் மக்கள் தொகையில் ஆறாவது பெரிய நகரம் இது. வின்னிபெக் என்ற பெயர் க்ரீ பழங்குடி மக்களின் மொழியிலிருந்து வந்தது. இதன் பொருள் "சேறு நிறைந்த நீர்" என்பதாகும். ஐரோப்பியர்கள் வருவதற்கு முன் இப்பகுதி பழங்குடி மக்களுக்கு ஒரு முக்கியமான வர்த்தக மையமாக இருந்தது. 1738-ஆம் ஆண்டு பிரெஞ்சு வணிகர்கள் ஃபோர்ட் ரூஜ் என்ற முதல் கோட்டையைக் கட்டினார்கள். 1873-ஆம் ஆண்டு வின்னிபெக் நகரம் முறையாக இணைக்கப்பட்டது.

"மேற்கின் நுழைவாயில்" என்று அழைக்கப்படும் வின்னிபெக், ஒரு முக்கியமான ரயில்வே மற்றும் போக்குவரத்து மையமாகும். இதன் பொருளாதாரம் பன்முகத்தன்மை கொண்டது. இங்கு பருவ காலங்கள் மிகவும் வேறுபட்டு இருக்கும். ஜனவரியில் சராசரி அதிகபட்ச வெப்பநிலை -11 °C மற்றும் ஜூலையில் சராசரி அதிகபட்ச வெப்பநிலை 26 °C ஆகும். ஆண்டுதோறும் பல விழாக்கள் இங்கு நடைபெறுகின்றன. ஃபெஸ்டிவல் டு வோயேஜூர் மற்றும் வின்னிபெக் ஃபோக் ஃபெஸ்டிவல் ஆகியவை அவற்றில் சில. சுகாதாரம் சில்லறை வணிகம் உற்பத்தி மற்றும் பொது நிர்வாகம் ஆகியவை இங்கு முக்கிய வேலைவாய்ப்பு துறைகளாக உள்ளன. வின்னிபெக் ப்ளூ பாம்பர்ஸ் மற்றும் வின்னிபெக் ஜெட்ஸ் போன்ற பல தொழில்முறை விளையாட்டு அணிகளும் இங்கு உள்ளன.

## குறிப்புகள்

பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
பகுப்பு:மானிட்டோபா
சஸ்கச்சுவான்

**சஸ்கச்சுவான்** (Saskatchewan) கனடாவில் ஒரு மாகாணம் ஆகும். மக்கள் தொகை 2021 ஆம் ஆண்டு சுமார் 1,132,505 என்று பதிவாகியிருந்தது.  சாஸ்கச்சுவானின் பரப்பளவு பெரிதாகும். அதில் நிலப்பரப்பாக 591,670 சதுர கிலோமீட்டர், நீர்பரப்பாக 59,366 சதுர கிலோமீட்டர் இருக்கிறது.

இது மேற்கு கனடாவில் அமைந்துள்ளது. இந்த மாகாணத்திற்கு இயற்கை எல்லைகள் இல்லை. இதன் எல்லைகள் தீர்க்கரேகை மற்றும் அட்சரேகைகளின்படி வரையறுக்கப்பட்டுள்ளன. சஸ்காட்செவன் இரண்டு முக்கிய இயற்கை பகுதிகளாகப் பிரிக்கப்பட்டுள்ளது: வடக்கில் உள்ள போரியல் காடு மற்றும் தெற்கில் உள்ள புல்வெளிகள். சைப்பிரஸ் ஹில்ஸ் இதன் மிக உயர்ந்த இடமாகும். அத்தபாஸ்கா ஏரி இதன் மிகத் தாழ்வான இடமாகும். பெரும்பாலான பகுதிகளில் இதன் தட்பவெப்பநிலை ஈரப்பதமான தட்பவெப்பநிலை ஆகும். வடக்கில் துணை ஆர்க்டிக் காலநிலை நிலவுகிறது. தென்கிழக்கு பகுதியில் வறண்ட புல்வெளி காலநிலை உள்ளது. கனடாவில் உள்ள மாகாணங்களிலேயே இந்த மாகாணத்திற்கு அதிக சூரிய ஒளி கிடைக்கிறது.

இந்த மாகாணம் பல ஆயிரம் ஆண்டுகளாக பழங்குடி மக்களால் வாழ்ந்து வரப்பட்டுள்ளது. ஐரோப்பியர்கள் முதன்முதலில் 1690இல் இந்த பகுதியை ஆய்வு செய்தனர். முதல் நிரந்தர குடியிருப்பு 1774இல் நிறுவப்பட்டது. இது 1905இல் மாகாணம் ஆனது. இருபதாம் நூற்றாண்டின் முற்பகுதியில், இந்த மாகாணம் சமூக ஜனநாயகத்திற்காக அறியப்பட்டது. 1992இல் முதல் தேசத்துடன் ஒரு வரலாற்று சிறப்புமிக்க நில உரிமை ஒப்பந்தம் கையெழுத்தானது. 2025இல் இதன் மக்கள் தொகை 1,253,569 என மதிப்பிடப்பட்டுள்ளது. பெரும்பாலான மக்கள் மாகாணத்தின் தெற்கு பகுதியில் வாழ்கின்றனர். ரீஜைனா மற்றும் சஸ்கடூன் நகரங்களில் ஏறக்குறைய பாதி மக்கள் வசிக்கின்றனர். ஆங்கிலம் முக்கிய மொழியாகும். பொருளாதாரம் பெரும்பாலும் விவசாயம், சுரங்கம் மற்றும் எரிசக்தி ஆகியவற்றைச் சார்ந்துள்ளது.

## மேற்கோள்கள்

பகுப்பு:சஸ்காச்சுவான்
பகுப்பு:கனடிய மாகாணங்களும் ஆட்சி நிலப்பகுதிகளும்
ரெஜைனா

**ரெஜினா** சஸ்காச்சுவான் மாகாணத்தின் தலைநகரமும் இரண்டாம் மிகப்பெரிய நகரமும் ஆகும். 2006 கணக்கெடுப்பின் படி இந்நகரில் 179,246 மக்கள் வசிக்கின்றனர். 

இது தெற்கு சஸ்காட்செவானுக்கு ஒரு வணிக மையமாக விளங்குகிறது. இந்த நகரத்தின் அசல் பெயர் வாஸ்கானா. 1882 ஆம் ஆண்டில், ராணி விக்டோரியாவுக்கு மரியாதை செலுத்தும் விதமாக, வாஸ்கானா என்ற பெயர் ரெஜினா என மாற்றப்பட்டது. ரெஜினா என்ற பெயர், ராணி விக்டோரியாவின் மகளான இளவரசி லூயிஸ் என்பவரால் சூட்டப்பட்டது.

2021 ஆம் ஆண்டு மக்கள் தொகைக் கணக்கெடுப்பின்படி, இந்த நகரத்தின் மக்கள் தொகை 2,26,404 ஆக இருந்தது, மற்றும் அதன் பெருநகரப் பகுதியின் மக்கள் தொகை 2,49,217 ஆகும். ரெஜினா நகர சபை இந்த நகரத்தை ஆட்சி செய்கிறது. இதன் தற்போதைய மேயர் சாட் பச்சின்ஸ்கி ஆவார். சஸ்காட்செவான் மற்றும் ஆல்பர்ட்டா மாகாணங்கள் ஆவதற்கு முன்பு, வடமேற்கு பிரதேசங்களின் அரசாங்க இருக்கையாக இருந்ததால் ரெஜினா ஒரு வளமான வரலாற்றைக் கொண்டுள்ளது. 1885 ஆம் ஆண்டில், வடமேற்கு கிளர்ச்சியின் போது லூயிஸ் ரீலின் விசாரணை மற்றும் தூக்கிலிடப்பட்ட இடமாகவும், பின்னர் 1935 ஆம் ஆண்டில் ரெஜினா கலவரம் நடந்த இடமாகவும் இது இருந்தது. 1912 ஆம் ஆண்டில், கனடாவின் வரலாற்றிலேயே மிகவும் மோசமான சூறாவளியான ரெஜினா சூறாவளியால் இந்த நகரம் கடுமையாக பாதிக்கப்பட்டது.

ரெஜினாவின் பொருளாதாரம் விவசாயம் மற்றும் கனிம வளங்களுடன் தொடர்புடையதாக உள்ளது. 2007 ஆம் ஆண்டில் இருந்து இந்த நகரம் வலுவான பொருளாதார வளர்ச்சியை கண்டது. வாஸ்கானா ஏரியைச் சுற்றியுள்ள வாஸ்கானா மையம், ரெஜினாவின் முக்கிய சுற்றுலாத் தலங்களில் ஒன்றாகும். இதில் மாகாண சட்டமன்றக் கட்டிடம், ராயல் சஸ்காட்செவான் அருங்காட்சியகம், மற்றும் ரெஜினா பல்கலைக்கழகம் ஆகியவை அடங்கும். மற்ற முக்கிய சுற்றுலாத் தலங்களில் கசினோ ரெஜினா, ஆர்.சி.எம்.பி தேசிய பயிற்சி மையம், மற்றும் சஸ்காட்செவான் அறிவியல் மையம் ஆகியவை அடங்கும். தென்கிழக்கு சஸ்காட்செவான் மற்றும் அண்டை அமெரிக்க மாநிலங்களான வடக்கு டகோட்டா மற்றும் மொன்டானா ஆகிய இடங்களில் வசிப்பவர்களுக்கான ஒரு பயண இடமாகவும் இந்த நகரம் உள்ளது.

பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
பகுப்பு:சஸ்காச்சுவான்
சாஸ்கடூன்

**சாஸ்கடூன்** (Saskatoon) கனடாவின் சஸ்காச்சுவான் மாகாணத்தின் மிகப்பெரிய நகரம் ஆகும். 2007 கணக்கெடுப்பின் படி சாஸ்கடூன் மாநகரத்தில் 233,923 மக்கள் வசிக்கின்றனர்.

## குறிப்புகள்

பகுப்பு:கனடிய நகரங்களும் ஊர்களும்
பகுப்பு:சஸ்காச்சுவான்
பகுப்பு:நகரம் தொடர்பான குறுங்கட்டுரைகள்
எட்மன்டன்

**எட்மன்டன்** (Edmonton) என்ற  நகரம் கனடாவின் ஆல்பர்ட்டா மாகாணத்தின் தலைநகரமும் இரண்டாம் மிகப்பெரிய நகரமும் ஆகும். 2023 கணக்கெடுப்பின் படி இந்த மாநகரில் 11,28,811 மக்கள் வசிக்கின்றனர். வடக்கு சஸ்கச்சுவான் ஆறு எட்மன்டன் வழியாகப் பாய்கிறது.

இது வடக்கு சஸ்காட்செவன் ஆற்றின் கரையில் அமைந்துள்ளது. எட்மண்டன் ஒரு பெரிய கலாச்சார, அரசாங்க மற்றும் கல்வி மையமாக விளங்குகிறது. இங்கு ஆண்டு முழுவதும் பல விழாக்கள் நடைபெறுவதால் இது "கனடாவின் திருவிழா நகரம்" என்று அழைக்கப்படுகிறது. மேலும் வட கனடாவில் உள்ள பெரிய அளவிலான எண்ணெய் மணல் மற்றும் வைர சுரங்கத் திட்டங்களுக்கு இது ஒரு நுழைவாயிலாகவும் திகழ்கிறது. இதனால் "வடக்கின் நுழைவாயில்" என்ற பட்டப்பெயரும் இதற்கு உண்டு.

இந்த நகரத்தின் பெயர் ஹட்சன் பே நிறுவனத்தின் வர்த்தக மையமான ஃபோர்ட் எட்மண்டன்-ஐ அடிப்படையாகக் கொண்டது. இந்த வர்த்தக மையம் இங்கிலாந்தில் உள்ள எட்மண்டன் என்ற இடத்தின் பெயரால் அழைக்கப்பட்டது. இப் பகுதி சுமார் பன்னிரெண்டாயிரம் ஆண்டுகளுக்கு முன்பிருந்தே முதல் தேச மக்களால் வசிப்பிடமாக இருந்து வருகிறது. மேலும் இந்த நகரம், ஹட்சன் பே நிறுவனமும் வட மேற்கு நிறுவனமும் இணைந்த பிறகு மேலும் வளர்ச்சி அடைந்தது. 1892 ஆண்டு இது நகரமாக உருவாக்கப்பட்டது. 1904'ல் இது ஒரு நகரமாக மாறியது. 1905'ல் ஆல்பர்ட்டா மாகாணத்தின் தலைநகராக ஆனது. வெஸ்ட் எட்மண்டன் மால் மற்றும் ஃபோர்ட் எட்மண்டன் பார்க் போன்ற இடங்கள் இங்கு முக்கிய சுற்றுலாத் தலங்களாக விளங்குகின்றன. 1987'ல் இங்கு ஒரு பெரும் சூறாவளி தாக்கியது. அது "கருப்பு வெள்ளி" என அறியப்படுகிறது.

இரண்டாயிரத்து இருபத்தி ஒன்றாம் ஆண்டு கணக்கெடுப்பின்படி, எட்மண்டனின் மக்கள் தொகை ஒரு மில்லியனுக்கும் அதிகமாக உள்ளது. இது கனடாவின் ஐந்தாவது பெரிய நகரம் ஆகும். இங்குள்ள மக்கள் தொகையில் கனடியர்கள், ஆங்கிலேயர்கள், ஸ்காட்லாந்து மக்கள் மற்றும் ஜெர்மனியர்கள் அதிகமாக உள்ளனர். இந்தியர்கள் மற்றும் பிலிப்பினோ மக்கள் தொகையும் கணிசமாக உள்ளது.

## பொருளாதாரம்
எட்மண்டனின் பொருளாதாரம் பல தொழில்களைச் சார்ந்து உள்ளது. இங்குள்ள முக்கிய தொழில்களில் எரிசக்தி, தொழில்நுட்பம், விவசாயம் மற்றும் உடல்நல பராமரிப்பு ஆகியவை அடங்கும். வடக்கு கனடாவில் உள்ள எண்ணெய் மணல் திட்டங்களுக்கு இது ஒரு முக்கிய மையமாக விளங்குகிறது. மேலும் வெஸ்ட் எட்மண்டன் மால், ஃபோர்ட் எட்மண்டன் பார்க் மற்றும் ராயல் ஆல்பர்ட்டா மியூசியம் போன்றவை இங்குள்ள முக்கிய சுற்றுலாத் தலங்கள் ஆகும். வெஸ்ட் எட்மண்டன் மால் ஒரு காலத்தில் உலகின் மிகப்பெரிய வணிக வளாகமாக இருந்தது. எட்மண்டன் கனடாவின் 'திருவிழா நகரம்' என்று அழைக்கப்படுகிறது. இங்கு ஆண்டு முழுவதும் பல கலை மற்றும் கலாச்சார விழாக்கள் நடைபெறுகின்றன. எட்மண்டன் சர்வதேச ஜாஸ் திருவிழா மற்றும் எட்மண்டன் பீர் பெஸ்டிவல் போன்றவை பிரபலமானவை ஆகும்.

## மேற்கோள்கள்


பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
பகுப்பு:ஆல்பர்ட்டா
பகுப்பு:மேற்கோள் வழு-ref குறிச்சொல்லுக்கு உரையில்லாதவை
வடமேற்கு நிலப்பகுதிகள்

**வடமேற்கு நிலப்பகுதிகள்** (ஆங்கிலம்: Northwest Territories, பிரெஞ்சு: les Territoires du Nord-Ouest) கனடாவின் வடக்கில் அமைந்த ஆட்சி நிலப்பகுதி ஆகும். மேற்கில் யூக்கான், கிழக்கில் நுனாவுட், வடக்கில் ஆர்க்டிக் பெருங்கடல் அமைந்துள்ளன. வடமேற்கு நிலப்பகுதிகளின் தலைநகரம் யெலோனைஃப் ஆகும். இந்த நிலப்பகுதியில் 41,464 மக்கள் வசிக்கின்றனர். பெரிய கரடி ஏரியும் பெரிய அடிமை ஏரியும் இந்த நிலப்பகுதியில் அமைந்துள்ளன.
## மேற்கோள்கள்

பகுப்பு:வடமேற்கு நிலப்பகுதிகள்
பகுப்பு:கனடிய மாகாணங்களும் ஆட்சி நிலப்பகுதிகளும்
யெலோனைஃப்

**யெலோனைஃப்** (Yellowknife) கனடாவின் வடமேற்கு நிலப்பகுதிகளின் தலைநகரமும் மிகப்பெரிய நகரமும் ஆகும். 2006 கணக்கெடுப்பின் படி 18,700 மக்கள் இந்த நகரத்தில் வசிக்கின்றனர்.

## குறிப்புகள்

பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
பகுப்பு:வடமேற்கு நிலப்பகுதிகள்
இளவரசர் எட்வர்ட் தீவு

**இளவரசர் எட்வர்ட் தீவு** (Prince Edward Island) கனடாவின் தென்கிழக்கு பகுதியில் அமைந்த மாகாணமாகும். கனடாவின் அரசியல் பிரிவுகளில் மிக சிறிய பிரிவு ஆகும். பல மாகாணங்களில் மிக சிறிய மக்கள் தொகை மாகாணம் ஆகும். இந்த மாகாணத்தின் தலைநகரம் ஷார்லட்டவுன் ஆகும். 2008 மதிப்பீட்டின் படி இளவரசர் எட்வர்ட் தீவில் 139,407 மக்கள் வசிக்கின்றனர்.
## மேற்கோள்கள்

பகுப்பு:இளவரசர் எட்வர்ட் தீவு
பகுப்பு:கனடிய மாகாணங்களும் ஆட்சி நிலப்பகுதிகளும்
சார்லட்டவுன்

**சார்லட்டவுன்** (Charlottetown) கனடாவின் இளவரசர் எட்வர்ட் தீவு மாகாணத்தின் தலைநகரம் ஆகும். 2006 கணக்கெடுப்பின் படி 58,625 மக்கள் இந்த நகரில் வசிக்கின்றனர்.

## குறிப்புகள்

பகுப்பு:இளவரசர் எட்வர்ட் தீவு
பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
பிரித்தானிய கொலம்பியா

**பிரித்தானிய கொலம்பியா** (British Columbia) கனடாவின் தென்மேற்கு பகுதியில் அமைந்த மாகாணமாகும். இதன் தலைநகரம் விக்டோரியா, மிகப்பெரிய நகரம் வான்கூவர். 2008 மதிப்பீட்டின் படி 4,428,356 மக்கள் வசிக்கின்றனர்.

## மேற்கோள்கள்


பகுப்பு:பிரிட்டிசு கொலம்பியா
பகுப்பு:கனடிய மாகாணங்களும் ஆட்சி நிலப்பகுதிகளும்
வான்கூவர்

**வான்கூவர்** (Vancouver) கனடாவின் பிரித்தானிய கொலம்பியா மாகாணத்தின் மிகப்பெரிய நகரமும் கனடாவிலேயே மூன்றாம் மிகப்பெரிய மாநகரமும் ஆகும். நியூயார்க் நகரம், மெக்சிகோ நகரம், மற்றும் சான் ஃபிரான்சிஸ்கோ தவிர வட அமெரிக்க நகரங்களில் வான்கூவரின் மக்களடர்த்தி மிக உயரமானது.
thumb|800px|தோற்றம் ((Grouse)மலையிலிந்து)

பகுப்பு:கனடிய நகரங்களும் ஊர்களும்
பகுப்பு:பிரிட்டிசு கொலம்பியா
பகுப்பு:ஒலிம்பிக் விளையாட்டுகள் நடைபெற்ற நகரங்கள்
விக்டோரியா, பிரிட்டிசு கொலம்பியா

**விக்டோரியா** (Victoria) கனடாவின் பிரிட்டிசு கொலம்பியா மாகாணத்தின் தலைநகரம் ஆகும். வான்கூவர் தீவின் தெற்கில் அமைந்த விக்டோரியா மாநகரத்தில் 330,000 மக்கள் வசிக்கின்றனர்.

## மேற்கோள்கள்


பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
பகுப்பு:பிரிட்டிசு கொலம்பியா
விக்டோரியா

**விக்டோரியா** என்ற பெயரில் உள்ள விக்கிப்பீடியா கட்டுரைகள்:

## நபர்கள்
* விக்டோரியா மகாராணி, ஐக்கிய இராச்சிய அரசி

## இடங்கள்
* விக்டோரியா (ஆஸ்திரேலியா), ஆஸ்திரேலிய மாநிலம்
* விக்டோரியா, பிரித்தானிய கொலம்பியா, கனடாவிலுள்ள நகரம்
* விக்டோரியா, டெக்சாஸ், அமெரிக்க நகரம்
* விக்டோரியா, சேஷெல்ஸ், சேஷெல்ஸ் நகரம்
* விக்டோரியா நகரம், ஹொங்கொங்
* விக்டோரியா துறைமுகம், ஹொங்கொங்
* விக்டோரியா நினைவிடம் (இந்தியா)

## ஆறுகள்
* விக்டோரியா ஏரி, ஆபிரிக்க ஏரி
* விக்டோரியா அருவி, ஆபிரிக்க அருவி

## வேறு
* விக்டோரியா பல்கலைக்கழகம், ஆஸ்திரேலியப் பல்கலைக்கழகம்

----
ஃபிரெடெரிக்டன்

**ஃபிரெடெரிக்டன்** கனடாவின் நியூ பிரன்சுவிக் மாகாணத்தின் தலைநகரம் ஆகும். 2006 கணக்கெடுப்பின் படி ஃபிரெடெரிக்டன் மாநகரத்தில் 85,688 மக்கள் வசிக்கின்றனர்.

## மேற்கோள்கள்

பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
பகுப்பு:நியூ பிரன்சுவிக்
நியூ பிரன்சுவிக்

**புது பிரன்சுவிக்** அல்ல **நியூ பிரன்சுவிக்** (ஆங்கிலம்: New Brunswick, பிரெஞ்சு: Nouveau-Brunswick) கனடாவின் தென்கிழக்கு பகுதியில் அமைந்த மாகாணமாகும். ஐக்கிய அமெரிக்காவின் மெய்ன் மாநிலத்தின் கிழக்கில் அமைந்த இம்மாகாணத்தின் தலைநகரம் ஃபிரெடெரிக்டன் ஆகும். 2008 மதிப்பீட்டின் படி புது பிரன்சுவிக்கில் 751,527 மக்கள் வசிக்கின்றனர்.
## மேற்கோள்கள்

பகுப்பு:நியூ பிரன்சுவிக்
பகுப்பு:கனடிய மாகாணங்களும் ஆட்சி நிலப்பகுதிகளும்
ஆல்பர்ட்டா

**ஆல்பர்ட்டா** (Alberta) கனடாவின் தென்மேற்குப் பகுதியில் அமைந்த மாகாணம் ஆகும்.  இந்த மாகாணத்தின் தலைநகரம் எட்மன்டன், மிகப்பெரிய நகரம் கால்கரி. மக்கள் எண்ணிக்கை 2021 ஆம் ஆண்டில் சுமார் 4.26 மில்லியன்.

இந்த மாகாணத்தின் எல்லைகள் பிரிட்டிஷ் கொலம்பியா, சாஸ்கட்சுவான், வடமேற்கு பிரதேசங்கள் மற்றும் அமெரிக்காவின் மொன்டானா மாநிலத்துடன் பகிர்ந்து கொள்ளப்படுகின்றன. கனடாவில் உள்ள நிலத்தால் சூழப்பட்ட இரண்டு மாகாணங்களில் இதுவும் ஒன்று. இது கனடாவின் நான்காவது பெரிய மாகாணமாகும்.

ஆல்பர்ட்டாவின் பொருளாதாரம் மிகவும் முன்னேறியது. சந்தை அடிப்படையிலான பொருளாதாரத்தை கொண்டுள்ளது. இங்குள்ள தொழிலாளர்கள் நன்கு படித்தவர்கள். சேவைத்துறை மிகப்பெரிய வேலைவாய்ப்பு வழங்குநராக உள்ளது. எரிசக்தி துறை குறிப்பாக எண்ணெய் மற்றும் எரிவாயு முக்கிய பொருளாதார பங்களிப்பை வழங்குகின்றன. இது மாகாணத்தின் ஏற்றுமதி மற்றும் மொத்த உள்நாட்டு உற்பத்தியில் பெரும்பகுதியை இயக்குகிறது. இங்கு பழங்குடி மக்கள் மற்றும் ஐரோப்பிய கம்பளி வணிகர்களின் வருகையில் இருந்து ஆல்பர்ட்டாவின் வரலாறு தொடங்குகிறது. 1905 ஆம் ஆண்டு இந்த மாகாணம் அதிகாரப்பூர்வமாக உருவாக்கப்பட்டது. பின்னர் பெரிய எண்ணெய் இருப்புக்கள் கண்டுபிடிக்கப்பட்டன. இங்கு நீண்ட காலமாக பழமைவாத ஆட்சி நடந்து வருகிறது.

ஆல்பர்ட்டாவின் அதிகாரப்பூர்வ மொழி ஆங்கிலம் ஆகும். மாகாணத்தின் பாதிக்கும் மேற்பட்ட மக்கள் தொகை எட்மண்டன் மற்றும் கல்கரி ஆகிய இரண்டு பெரிய நகரங்களில் வாழ்கின்றனர். இங்கு பல இன மக்கள் வசிக்கின்றனர். பல்வேறு மதக் குழுக்களும் இந்த மாகாணத்தில் உள்ளன.

## மேற்கோள்கள்

பகுப்பு:ஆல்பர்ட்டா
பகுப்பு:கனடிய மாகாணங்களும் ஆட்சி நிலப்பகுதிகளும்
யூக்கான்

**யூக்கான்** (Yukon) கனடாவில் வடமேற்கில் அமைந்த ஆட்சி நிலப்பகுதி ஆகும். குயிச்சின் என்ற பழங்குடி மொழியில் யூக்கான் என்பது "பெரிய ஆறு". யூக்கானின் தலைநகரம் வைட்ஹார்ஸ் ஆகும். கனடாவின் மிக உயரமான லோகன் மலை யூக்கானில் அமைந்துள்ளது.

## மேற்கோள்கள்


பகுப்பு:யூக்கான்
பகுப்பு:கனடிய மாகாணங்களும் ஆட்சி நிலப்பகுதிகளும்
வைட்ஹார்ஸ், யூக்கான்

**வைட்ஹார்ஸ்** (Whitehorse) கனடாவின் யூக்கான் ஆட்சி நிலப்பகுதியின் தலைநகரமும் மிகப்பெரிய நகரமும் ஆகும். வைட்ஹார்ஸ் மாநகரில் 22,898 மக்கள் வசிக்கின்றனர். இந்த நகரம் கனடாவின் மூன்று ஆட்சி நிலப்பகுதிகளில் மிகப்பெரிய நகரம் ஆகும். 

பகுப்பு:யூக்கான்
பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்